
Medju mnogobrojnim poglavljima iz prošlosti grada Zagreba svakako 
je vrlo zanimljiva i povijest o službi gradskog dekana i o mnogobrojnim 
peripetijama, koje je ona od najstarijih godina proživjela sve do časa, 
kada je za uvijek nestaje. Ova je služba bila vječni kamen smutnje. 
razlog neprekidnom trvenju među časnicima i činovnicima našeg grada, 
uslijed čega je uvijek imala dosta protivnika, Neraspoloženje protiv 
službe dekana bilo je čas jače, čas slabije, što se jasno odrazuje na ope- 
tovanom dokidanju i ponovnoj uspostavi te službe. 

Razlozi nesuglasicama unutar gradske uprave u pogledu službe 
dekana bili su dvojaki: u prvom redu borba za vlast, a zatim i pitanje 
prihoda vezanih ovom službom. Iako se služba gradskog dekana vre- 
menom vrlo mijenjala, ona je pretežno imala dosta velik djelokrug, te 
je osjetljivo zasijecala u djelokrug gradskog suca, pogotovo ako je gradski 
dekan bio naročito ugledno lice, pa se znao u svom poslovanju učiniti 
neovisnim od gradskog suca i ostalog magistrata. U djelokrug je gradskog 
dekana spadala pretežno uprava gradskog gospodarstva, sad u većem 
opsegu, sad opet više ograničena, Nije zato čudo, da si je gradski dekan 
redovno znao osigurati izvjesne koristi, daleko veće od onih, koje su 
uživali ostali članovi magistrata, pa je posve razumljivo, da je i to bio 
kamen smutnje, dosta jak, da uvijek na novo pokrene pitanje službe 
dekana.!) Služba dekana bila je već od početka vrlo ugledna, pa su se 
za tu službu natjecali redovno najugledniji članovi gradske uprave, koja 
se od najstarijih vremena sastojala — kako je poznato — od gradskih 
senatora (senatori, stareši, u najstarije doba jurati) i gradskih zastupnika 


1) To se najbolje razabire iz činjenice, da je pitenje plaće i drugih koristi gradskog 
dekana uvijek prigodom ponovne uspostave dekanata posebno riješavano. Tako je godine 
1722. prigodom izbora dekana zaključeno, ća se ostalim senatorima, koji za svoju službu 
nemaju nikakovu plaću, imade davati svaki tjedan 5 radnika i kmeta. Godine 1751. je 
zaključeno: »... cum porro decani hactenus duas portiones lignor(um) foeni et Straminis 
more qvodam abusivo traxissent et percepissent. Ideo communibus votis conclusum est, ut 
abhinc Decanus ex ejusmodi rebus dividendis nihil plus habeat, ava(m) alii Dni 
Senatores«. 

Uostalom u pogledu plaća pojedinih senatora i ostalih časnika gradskih bilo je 
uvijek prigovora. Tako čitamo u Krčelićevoj kronici: »Anmuae« (Izdanje Smičiklasovo, 
Zagreb 1901.), str. 65.: »Hoc anno (t. j. 1151.) mense Martio civitati Zagrebiensi venit a 
camera aulico Hungarica Posoniensi, ut senatores stabilia haberent salaria, vidilicet 
auivis senatorum fl. 60, capetaneus 80, iudex civitatis 150, notarius 200. Hactenus enim 
intra se dividebant universa, vidilicet colonos, vinum etc.« 





(jurati, asesori, u najstarije doba consiliarii), Gradski senatori sa gradskim 
sucem na čelu činili su magistrat, dok su gradski zastupnici činili »općinu« 
(cummunitas, communitas ellecta). Gradski senatori birali su se među 
najodličnijim građanima, koji su se odlikovali od ostalih građana naro- 
čitom razboritošću, znanjem i pismenošću, a osim toga su morali biti 
odlični po dostojanstvu i imanju.) : 


Između ovih odličnika birao se od najstarijih vremena gradski dekan, 
što posvjedočuje, da se toj službi posvećivala najveća pažnja. Može se 
ustvrditi, da je služba gradskog dekana uz službu gradskog suca bila 
najodličnija i najuglednija. 

Kakva je bila služba dekana u najstarije vrijeme, danas se ne može 
više točno ustanoviti. Svakako je sigurno, da je ta služba vrlo rano po- 
stojala, daleko prije gradskog Statuta od god. 1609., jer se već u najsta- 
rijim izvorima povijesti grada Zagreba spominje dekan, On se birao među 
gradskim prisežnicima ili juratima, a nosio je naslov »decanus iuratorum« 
ili »magister civium«, a smatrao se općenito pročelnikom  prisežnika. 
Sigurno je, da je uz to vršio izvjesnu stalnu službu, te imao određeni dje- 
lokrug. Tako možemo iz sačuvanih izvora iz XV, stoljeća zaključiti, da 
je u njegovim rukama bio nadzor nad tržištem?) a iz sačuvanih izvora 
iz XVI. stoljeća može se zaključiti, da je vršio izvjesnu funkciju u grad- 
skom gospodarstvu. Sačuvano nam je nekoliko računa iz polovice XVI. 
stoljeća sa oznakom imena dekana u naslovu, što posvjedočuje, da je 
dekan imao izvjesnu ingerenciju i na primitke i izdatke grada, iako su 
se izdaci faktično vršili po nalogu gradskog suca. Osim toga se nedvoj- 
beno iz sačuvanih računa može zaključiti, da je više puta dekanu povje- 
rena uprava gradskog gospodarstva (ekonomije), kao što i to, da je na 
račun grada izvršivao izvjesne nabavke.“) 

?) Vj. Klaić: Statut grada Zagreba od god. 1609. i reformacija njegova god. 1618. 
(Zagreb, 1912). 

3) Tkalćić:. Monumenta Historica lib. reg. civit. Zagrabiae. Svezak II., str. 48, U 
jednoj odredbi, koju je grad Zagreb g. 1425. u pogledu trgovine izdao, istaknuto je među 
ostalim slijedeće: »Pisces autem, qui remanserint ultra tempus predictum, talibus pis- 
cibus decanus juratorum per preconem communitatis caudas amputari facere teneatur«. 

“) Laszowski: Monumenta Hist. lib. reg. civ. Zagrabiae. Svezak XIII., str. 35. Ovaj 
se popis čuva još danas u »Arhivu« grada Zagreba, a nosi naslov: »Registrum introitus 
pecuniarum  libere  ciuitatis  Montisgrecensis Zagrabiensis, tempore primi  iudicatus 
egregii Mathei literati Zalatnoky in anno domini 1557. sequitur. Paulus Posgay decanus«. 
U računu za g. 1558. označeno je »Decanus Petrus Suppan«, a u računu za g. 1559. 
+Martinus Schytar, decanus«. To izlazi uostalom i iz nekojih izvora, koji su nam saču- 
vani iz kasnijih vremena. Tako magistrat u jednom podnesku na kraljicu Mariju Tere- 
ziju od g. 1759, sam ističe, da je bilo vremena, kada je dekan raspolagao gradskim 
novcem. 


4 


Ukratko može se tvrditi, da je dekan imao i u najstarije vrijeme 
određene funkcije u gradskom gospodarstvu tim više, što i odredbe Sta- 
tuta od god. 1609, sadržavaju toliko jasne odredbe c službi gradskog 
dekana, da se ne može predmnijevati, da su te odredbe u novi Statut 
ušle kao nešto nova, nego naprotiv, da se ovim odredbama utvrđuje već 
davno poznati institut. Odredbe, koje je pak ovaj Statut sadržavao, bile 
su poglavito slijedeće: 

1.) Dekan se birao iz redova gradskih senatora, koji su zamijenili 
nekadanje jurate. Sada se dekan više ne naziva »decanus iuratorum«, 
nego nosi naslov »decanus sive magister civium«. Ovaj naslov ostao je 
nepromijenjen sve do godine 1754., kada se dekan naziva »decanus alias 
magister civium seu consul«, Kada je pak godine 1770, odijeljena služba 
gradskog konzula od službe dekana, dobiva dekan ponovno svoj prijašnji 
naslov, 

2,) Dekan se nije morao svake godine mijenjati.5) ' 

Iz ove se odredbe može zaključiti, da se kod donošenja Statuta o 
tom raspravljalo, da li je dobro, da se dekan svake godine mijenja, i to 
svakako pod uplivom odredaba, koje su sadržavali Statuti mnogih južnih 
gradova, naročito dalmatinskih gradova i gradova Hrvatskog primorja. 
Ovi su gradovi službu činovnika, koji se brinuo za gradsko gospodarstvo, 
vremenski vrlo ograničavali, često i na 6 mjeseci, pa se naročito pazilo 
na to, da se u određenom vremenskom razmaku ne povjeri istom licu 
ta služba. 

Izgleda, da se donosioci novog Statuta nisu mogli odlučiti na takovo 
ograničenje službe dekana, pa su pošli srednjim putem, ostavili su naime 
gradskim senatorima i zastupnicima, da o tom odlučuju, 

3.) Dekanu se redovno određivao pomoćnik (»socius«, »tovaruss«). 
Dok se dekan birao među senatorima, njegov se pomoćnik uzimao iz 
redova jurata. ' 

Ovaj se pomoćnik nazivao obično španom, ali se iznimno naziva i 
vice-dekanom. Tako se godine 1616. spominje kao vice-dekan Nikola 
Židić,5) 


5) »Dekan vszako letto, akosze bute sztaressim y obchine videlo budesze premenyal«. 
»Decanus, etiam... quotannis, si senatoribus et communitati visum fuerit, mutabitur.. .« 
(Klaić: cit. djelo str. T1. i 75.) 

$) Prothocollum restaurationum lib. et reg. civitatis Montisgraecensis Zagrabiensis 
1616.—1742. list 97. (Arhiv grada Zagreba). Interesantno je spomenuti, da se Nikola Židić 
i(Nikolaus Sidich) ne nalazi u popisu jurata ove godine. Pošto je riječ »Sidich« naknadno 
u zapisnik unijeta, što se jasno po različnom rukopisu i tinti razabire, to je vrlo vje- 
rcvatno, da je naknadno unijeto ime pogrješno. Pošto se među juratima ove godine 
nalazi samo jedan imenom Nikola, i to »Nikolaus Gusstouich«, to se može predmnijevati, 
da je faktično on bio taj »vice-decanus«. Nikola Židić spominje se kao pomoćnik dekana 
Grgura Tepečića god. 1611. (Klaić. cit. djelo str. 29.), a godine 1624, među juratima, 





U vrijeme, kada se nije birao dekan, vršio je službu dekana faktično 
špan, samo je on u vršenju te službe bio mnogo ovisniji od gradskog suca, 
nego dekan. 

4) Dekan se imao redovno brinuti za gradska polja i gradske 


dohotke. 


5.) O svom poslovanju imao je svake godine između desetog i petog 
dana prije Blaževa polagati račun, U svom poslovanju je gradski dekan 
svakako rukovao i novcem. 7) U pogledu rukovanja novcima bilo mu je 
kao i drugim činovnicima (perceptores tricessimae, imanuvani officiali 
warasski) određeno, da ih predaje u gradsku blagajnu (aerarium, warasska 
ladicza). Ključeve od te blagajne čuvala su 4 gradska senatora, kojima 
je bilo stavljeno u dužnost, da paze na gradske novce. 

Izbor gradskog dekana vršio se dan poslije Blaževa. Izabrani dekan 
polagao je propisanu prisegu, koja je glasila: 

»Jaz N. prisesem na sinoga Boga Deuiczu Mariu I uze zuete da 
hochem zkmeti Obchinzkimi sto nai bole budem mogal I znal wchiniti 
delati Kmeta ili Tesaka ni iednoga, niti za zuoiu hazen uzeti, niti nikomur 
drugomu press Gospona Zudeza (ili) Magistratusa uolie dati, pache akobi 
koi tlako zaztal hochem wchiniti snim zadelati na kuliko budem znal, 
I akobi w tlako ne hotel poiti Gozponu Zudezu pouedati (daga kastiga) 
k tomu sto nai bolio budem znal I mogal Obchinzkj dohodek I tlaku 
pobolsati. Tako mi Bog pomozi I uzi Zueti«.) 


Iz ove se prisege i iz odredaba Statuta razabire, da se dekan fak- 
tično imao prvobitno brinuti za gradsko gospodarstvo u smislu današnje 
ekonomije. Pod dohotcima, za koje se brinuo, imadu se dakle razumije- 
vati prihodi od te ekonomije (polja, šume, vinogradi itd.). Za javno-pravne 


7) Među ostalim mu ie Statutom određeno »na polya y na warosske dohotke bude 
paszku noszil, y pokehdob da yu ovom wersssu zobi i szena velika je potrebocha, a 
krutoga warossci po malo imaju, tako zobi i szena sto majveche budu mogli arti zprav- 
layu, y priszesnim lyudim na haszen warassku prodaju«. Prema tome je svakako primao 
i novce. U spomenutom računu od g. 1557. navedeno je doslovce: »Ittem eodem anno 
Paulus decanus Posgay dictus, cum iuratis ciuibus assumptus fuit ad procuratorem 
vinearum et agriculture ciuitatis..... « (op. cit. str. 48). U računu od g. 1558. navedeno 
je: »Knesya eodem anno arendata fuit Petro Suppan, decano ciuitatis cum sociis suis.. « 
(op. cit. str. 49). Interesantno je spomenuti, da te godine nije dekan upravljao gradskim 
gospodarstvom, kako se to 'iz daljnjeg navoda u tom računu razabire: »Anno eodem Mar- 
tino fabro cum iuratis civibus pro procuracione vinearum et agriculture ciuitatis soluti 
sunt for 10« (op. cit. str. 61). Naveđeni se na drugom mjestu naziva »procurator agri- 
culture ciuitatis« (op. cit. str. 59). U računu harmice (tricezime) od g. 1557. navodi se: 
»Ittem eidem Paulo Posgay, decano, pro emendis orbibus obrwchy dictis ad vasa commu- 
nitatis necessariis dedi den. LXXX« (op. cit. str. 854). U istom računu za g. 1658.: »do- 
minus judex cum decano emerunt...« (op. cit. str. 361), itd. 


%) Prcthoc. restaur. 1616.—1742. list 1. 


prihode postojali su od starine posebni organi (tricesimatori i perceptori). 
Dekanu su pomagali u radu uz špana i »folnogii«, kako su se nazivali 
poglavari ili upravitelji obližnjih sela, koja su spadala pod jurisdikciju 
zagrebačku) Folnogiji su imali u svom selu po prilici isti djelokrug, koji 
je dan dekanu (odnosno španu) u samom gradu s tom razlikom, što su 
oni za svoj rad bili odgovorni dekanu (odnosno španu), kako se to može 
razabrati iz njihove zakletve, koja nam je sačuvana iz početka 17. stoljeća. 

Prvi se puta gradski dekan u smislu novog Statuta birao godine 1611. 
Te godine izabran je dekanom Georgije Tepešić, kojemu je dodijeljen za 
pomoćnika Nikola Židić. Prigodom izbora bilo je zaključeno, da se za 
službu dekana izradi poseban pismeni naputak, ali izgleda, da usprkos 
tome nije u ono doba takav naputak faktično izdan. 

Počevši od te godine birao se dekan redovno svake godine do godine 
1618., kada je Statut od g. 1609. znatno preinačen. Reforme Statuta za- 
hvatile su i službu dekana, pa je dokinuta s obrazloženjem, da je ona 
redovno povod razmiricama između suca i samog dekana, i da i onako 
nije poznata u drugim gradovima (»cum nedum hoc officium sed neque 
eius nomen in alliis civitatibus notum est«).19) 

Ova potonja tvrdnja uostalom nije posve točna, jer je u XVI. vijeku 
u Varaždinu poznata služba »kmetskog suca«, koji se nazivao i »officialis 
colonorum« odnosno »decanus sive officialis bonorum et colonorum civi- 
tatis«, ili posve kratko »officialis«, čiji je djelokrug gotovo uspoređen sa 
djelokrugom našega gradskog dekana.) Vjerojatno, da su po uzoru Za- 
greba i Varaždina poznavali službu dekana i drugi gradovi. 

Prema reformama gradskog Statuta imao je dekana u službi zami- 
jeniti činovnik (»officialis«), koji će biti od suca i senatora posve ovisan. 

I tako se počevši od g. 1619, ne bira više dekan, nego njegovu službu 
vrši špan, koji se bira među juratima. Djelokrug špana bio je faktično 


%) Služba folnogija nije poznata samo u Zagrebu, nego se spominje i u drugim 
hrvatskim gradovima u XVII. vijeku sa sličnim djelokrugom kao zagrebački folnogiji. 
Usporedi Antun Šimček: »Bilježnica sisačkog špana Jurja Turjaka, kanonika zagrebačkog, 
iz 1649. (priopćeno u Vjesniku Kr. drž. Arhiva u Zagrebu, god, 1934.) Šimček tumači, 
da riječ »Folnog« ili »folnogi« dolazi cd mađarske riječi folnagy, a znači seoski sudac. 

2) Klaić: cit. djelo str. 29., 39. i 86. 

11) J. Janković: »Pismohrana slob. i Kralj. grada Varaždina« u »Izvješću Kralj. vel. 
gimnazije u Varaždinu« za g 1887./8. (Varaždin, 1888.) na str. 34, i Dr. R. Horvat: 
»Varaždin koncem XVI. vijeka« u »Vijesniku Zem. Arhiva« u Zagrebu od 1911., god. 
XIII., na str. 246. Sudac kmetski polagao je slijedeću prisegu (godina 1572.): 

»Jaz T. sodec kmetov ovoga Varaša prisižem..... da Jaz hočem polje i vinograde 
varaške s kmetim verno včiniti delati i gospočino na varaško vsakovačko potreboču 
včiniti obsluživati i varaškoga čuvati na nje marlivo pazko nositi i verno spravljati 
i vu vsem onom što vezdašnje moje časti dostoji verno hoditi i pazko na nje nositi kako 
najbolje budem znal i mogel.. .« 


posve izjednačen sa službom dekana, samo što on nije samostalno radio, 
nego se u svom radu imao strogo držati naloga gradskoga suca i sena- 
tora, Od godine 1623.—1628. vršili su službu špana: Stjepan Ilijašić, Ni- 
kola Židić i Jakob Ilijašić (3 godine uzastopce). 

Godine 1629, zaključeno je prigodom restauracije magistrata, da se 
uspostavi dekanat prema propisima Statuta iz g. 1609.) 

5. veljače iste godine izabran je za dekana senator Juraj Levačić, 
ali mu je vlast ograničena odredbom, da u svemu radi saglasno sa 
gradskim sucem, po svoj prilici iz razloga, da se izbjegne ponovnoj nesu- 
glasici među njima, koja je bila faktično razlog dokidanju dekanata.) 

Od te godine do godine 1648. bira se redovno dekan, ali mu se ne 
određuje špan, pa on vrši sam svoju službu. Kroz te godine obnašali su 
čast dekana slijedeći senatori: Juraj Levačić (1629., 1630, i 1634.), Nikola 
Židić (1631.) i Grgur Jagatić (1632./3. i 1635.—40.). Godine 1639, i 1640. 
bira se uz dekana ponovno špan Juraj Kozjak, Godine 1640, dođe po- 
novno do nesuglasica obzirom na službu dekana i špana, pošto je prema 
prvobitnom Statutu bio špan dodijeljen dekanu kao pomoćnik (»Spanum 
pro Socio aduingari«), dok je prema kasnijim propisima biran sam špan. 
Ipak je većinom glasova zaključeno, da se bira i nadalje dekan, ali bez 
špana. Tako je za godinu 1641. bio ponovno izabran za dekana Grgur 
Jagatić, a u godini 1642. Jakob Ilijašić. 

Godine 1643. prevladali su ponovno protivnici službe dekana, pa je 
po treći puta dokinuta, a mjesto nje ponovno postavljen špan (jurat Juraj 
Kozjak). I sada prolazi dugi niz godina, u kojima je gradskim gospodar- 
stvom upravljao iz redova jurata birani špan, koji je u svom radu posve 
nesamostalan i posve ovisan od volje gradskog suca i ostalih gradskih 
senatora. Lica, koja dolaze na mjesto špana, redovno obnašaju ovu siužbu 
kroz dugi niz godina bilo uzastopce bilo uz prekide (na pr. Andrija Ilijašić 
(Hliasich) kroz 10 godina, Stjepan Marušić (Marussich) kroz 5 godina, 
Mihajlo Kozjak kroz 3 godine, Petar Rogović (Rogouich) kroz 7 godina, 
Petar Panjan (Panjan) kroz 6 godina itd.). Tek godine 1722. dolazi pitanje 
službe dekana ponovno na dnevni red. Te godine potaknuto je prigodom 
restauracije magistrata pitanje unapređivanja gradskog gospodarstva, pa 
je zaključeno, da se u interesu grada uspostavi ponovno dekanat. Tom 
zgodom je izrično određeno, da mu se u vršenju službe podređuje špan 





12) Cit. proth. rest. list 112.: »Statutum est praeterea communibus uotis, ut Decanus 
iuxta priores constitutiones et Fiscalis creentur«. 

18) Cit. proth. rest. list MO: Šain, electus est in Decanum Prudens Georgius Le- 
uachich qui ut diligenter attendat laboribus ciuitatis, et cum colonis illud laboret, quod 
sibi a dno Judice, et Magistratu impositum fuerit(?), quantum ad majora opera, semper 
tamen habiturus est cum dno Judice corespondentiam in omnibus qua ad bonum pu- 
blicum pertinere videbuntur. 

i folnogiji. Sam dekan imade se u svemu držati naputka, koji se imao 
naknadno donijeti, ali je u svom radu imao biti posve ovisan o volji grad- 
skog suca i magistrata. Pošto je dekanu za njegov rad osigurana znatna 
nagrada, to je ovom zgodom i ostalim senatorima priznata izvjesna plaća 
radi izjednačenja sa dekanom. 

Naputak, po kojemu je dekan imao raditi, donešen je uistinu još 
iste godine (19. II. 1722.) jednoglasno. Ovaj naputak sadržava svega 12 
točaka, te se može smatrati i za ono vrijeme kao vrlo manjkav. Već u 
početku naputka naglašuje se ponovno ovisnost dekana o čitavom magi- 
stratu, zatim mu se određuje kao djelokrug skrb oko čitavog gradskog 
gospodarstva (ekonomije), opseg te skrbi i način, kako će vršiti prodaju 
priroda, naročito vina, čije su cijene bile osigurane i zaštićene naročitim 
mjerama obzirom na uvežena vina. Osim toga imao se dekan pobrinuti 
za popravke gradskih zidova i kula, kao što je imao voditi i brigu o 
mostovima i putevima, pošto je u njegov djelokrug spadala i »tlaka«,'“) 


14) Usporedi cit. Proth. rest. list 500. i dalje. Čitav naputak je glasio: 

Prorestaurato, et in priorem statum reducto Decanatus officio, in quod Grosus 
(»generosus«) Petrus Maglich feria 5ta proxima post Festum S. Blasii Epyscopi et Mar- 
tyris, alias solitae restaurationis termini vnanim iby-votis totius Magrus (,»magistratus«) 
et Comttatis constitur et decrepitur. 

Primo: Itaque idem Dnus Decanus sub se Spanum Cittis, et consequenter omnes 
Folnogios habebit, a cuius directione, et mandatis idem Spanus, et Folnogii dependebunt, 
idem vero Dnus Decanus a'toto Magistratu dependenserit. Quibus ita stantibus. pro 

Secundo: Tota oechonomia Cittis, tam in excolendis vineis, quam agris, foenilibusae 
defalcandis, ac foeno congregando, ejusdem curae, et solicitudini, industriaeque pro emo- 
Jumento Cittis quo meliori. promovenda subiacebit. 

Tertio: Vineae, agri, et foenilia, horeumque Cittis, aliaque «eo congesta, prouti et alia 
ad oechonomiam spectantia, quo in statu depraesenti essent, perlusirabit, et si quae ex 
premissis in desolationem, vel quam piam involutionem devenisseni, Magistratui con- 
scientiose referre, meliorandaque meliorare, et signa huius modi ne fors involuta refe- 
rerit, fiscum Cittis pro aquirendis ejusmodi involutis commonere, idem vero fiscus Magi- 
stratui deregere tenebitur. 


Quarto: Universum frumentum in granis existens expurgari, expurgatumque men- 
surari ita et vina Cittis adimpleri facere, ac taliter adimpleta, et suo sigillo obsignata 
vina Perceptoribus Cittis asignare, inventarium vero super universis premissis, Magi- 
stratui praesentare tenebitur. 

Quinto: Universos labores Cittis, tam circa culturam vinearum, quam et agrorum, 
prouti et inseminationem, foenique defalcationem, et congregationem, suis statutis tem- 
poribus ordinare, et disponere obligabitur, neque in aliquem  privatum usum  alicuius 
sine praescitu Magistratus laboratores Cittis ccnvertere poterit, de iisdemque laborato- 
Tibus singulis septimanis, Spanus et Folnogii eidem Dno Decano rationes dare, idem 
vero Decanus exactas eiusmodi rationes singulis angariis Magistratui ruminandas prae- 
sentare debebit. 

Sexto: Tam vinum, quam frumentum cuiusvis generis cura, et solicituđdine qua 
meliori, cengregari facere adlaborabit. Et quidem vinum congregatum, ad Festum S. Mar- 

Ovim se mjerama htjela služba dekana urediti i zapriječiti ponovni 
sukob sa gradskim sucem i čitavim magistratom. Usprkos tome nije ni 
ovaj puta služba dekana dugog vijeka. Traje svega 3 godine. Već godine 
1725. bira se ponovno samo špan (Toma Maretić), koji se u narednoj 
godini naziva »Spanus sive Decanus«, a to po svoj prilici sa namjerom, 
da se služba dekana za uvijek dokine, jer je time po prvi puta dan 


tini conscribere, et adimplere. Frumenitum vero post triturationem, et excussionem ejus- 
dem, mensurari et ad conservam deduci facere, sine omni procrastinatione adlaborabit: 
ita et foenum ad curus, prouti et stramen ad cumulos congregatum, nec non etiam sibi 
quias frumenti cuiusvis generis, pariter conscribere, et Magistratui super inde rela- 
tionem facere, curae ejusdem Dni Decani imcumbet. 

Septimo: Frumentum Cittis modo quio congregatum, et inveniatum,. sub clavi ejus- 
dem Decani conservabitur. Vinum vero in cellario Perceptores Cittis non nisi illud, quod 
eisdem Dnus Decanus assignabit, ad educilum exponent; pretio per Magistratum deno- 
minando vendendum, prouti et ad alias necessitates per Perceptores erogandum vinum 
idem Dnus Decanus ordinabit, et vasa mensurabit modalitate qua meliori. 

Octavo: Ad educilationem vinorum extraneorum tam idem, quam et Perceptores 
diligenter invigilabunt, catenusque dispositioni eiusdem Decani mentionati Perceptores 
subiacebunt; neque ullus Perceptorum sub poena Flor Hung. quinquaginta eo facto incu- 
renti, in admissionem educilandi extranei vini se imitere audebit, et talium vinorum 
* extraneorum invigilatio tam Dno Decano, quam Perceptoribus Cittis imcumbet, quorum 
quivis confestim Magistratui similia vina meanifestare tenebitur. Neque ulli etiam idem 
Dnus Decanus sine praescitu, et admissione Magistratus similia vina edđucilare admitet. 

Nono: Cum muri et tures Cittis, magna, et indilata reparatione indigeant, ideo idem 
Decanus dependenter, et cum ordinatione, sibi danda a Magisiratu, reparationis, et re- 
staurationis eorumdem primo et ante omnia solicitudinem et industriam quam meliorem 
poterit, adhibebit. Quem in finem pecuniarius sucursus a Magistratu eiđem Decano dari 
debebit. Sic et reliquorum aedificiorum, prouti et cummunis Cittis fontis reparatio eidem 
Dno Decano imcumbet. 

Decimo: Proventum cuiusvis generis nimirum a sylvis, terris, libertinis, et colonis, 
aliisque similibus Civitati cedere debent, idem Decanus percipiet, et cum eodem secun- 
dum antiquam consuetudinem, vel ulteriorem Magistratus ordinationem disponet. Neque 
sine praescitu et dispositione Magistratus, alio tales proventus convertere poterit. Huius 
modi tamen proventus conscribere, et ad regesta ponere tenebitur. Nullus autem alter 
ad receptionem praemissorum proventuum sub incursu gravis poenae se imittere poterit. 

Undecimo: Cum .Spanatus et Coloni ab ejusdem Decani oechonomica dispositione 
dependebunt, hinc idem quoque Decanus pontium, viarum, et stratorum curam habebit. 
Si deinde tantum afulserit occasionis, extruendi quoque strati lapidei in platea Biskupszka 
wlicza dicta cum concursu etiam ex privatis bursis Civium et incholarum. huius Civi- 
ttatis curam et diligentiam adhibere studebit; si quidem in hac platea ex reliquis, prin- 
cipaliori huius Civittatis, maximum tempore pluvioso habeatur lutum et lacunae. 

Duodecimo: Si quos deinde defectus, aut emenđationes oechonomiae, sessionum Collo- 
nicalium desolationes, vel ampliationes sive tandem auctionem eorundem animadver- 
terit, tales Magistratui repraesentare, item fossatis et nefors rupturis Szaui imminen- 
tibus obviare idem Dnus Decanus adlaborabit. Caetera quogque ejusdem industriae, 
curae, et solicitudini promovendae, augendaeque oechonomiae Civittatis, bonique et utilis 
melioris publici -eidem Dno Decano concredunitur; in quibus etiam cointeligenter_ cum 

naslov »dekana« licu biranom među juratima, Godine 1727. bira se opet 
dekan i špan.!5) 

Godine 1728. jednoglasno je dekanat dokinut sa motivacijom, da je 
bespotreban, a osim toga, da je za grad skopčan sa troškom. Ujedno je 
odlučeno, da se špan može bilo kada birati i da je dužan o svom radu 
strogi račun polagati. Špan je od gradskog suca i magistrata još više ovi- 
san nego prije; on je dužan sa folnogijima svaki tjedan obrazložiti sucu 
i magistratu stanje gospodarstva, i tom zgodom polagati račun, te primati 
odredbe u pogledu uprave gradskog gospodarstva,!5) 

No i ovaj puta nije kod toga ostalo. Već godine 1733. susrećemo po- 
novno dekana. Godine 1740, nije služba dekana popunjena obzirom na 
slabe financijske prilike grada, pa je za ovu godinu biran samo špan 
(Ivan Mikulić). Isto se ponovilo i godine 1741. Slijedeće godine je odlu- 
čeno, da službu dekana vrši iz razloga štednje gradski sudac. Isto je 
odlučeno i narednih godina, no s time, da sudac za taj svoj trud prima 
posebnu plaću, čime je i prvobitni razlog (štednja) faktično prestao. Ovo 
je stanje potrajalo sve do godine 1750. Te je godine odlučeno, da se de- 
kanat razdijeli od službe suca i ponovno kao posebna služba uspostavi, 
i to s razloga, jer grad faktično nije imao koristi od toga, što je sudac 
vršio ujedno i službu dekana, jer je za to primao uz svoju plaću i plaću 
dekana. Prema tome nije postojao razlog, da se to stanje uzdrži, pa se 
pristupilo ponovno izboru dekana.) (Izabran je Ladislav Szalle). Uz 
dekana biran je i špan. Ovo stanje potrajalo je do godine 1759. Kroz to 
vrijeme obnašali su čast gradskog dekana senatori Ladislav Szalle (g. 


Magistratu se habebit, et ubi opus fuerit, cum dispositione et directione ejusdem procedet 
uteturque. 

15) Proth. rest. list 515. U ostalom nejasno. Dok se g. 1725. dekan ne spominje, nego 
samo »Spanus sive decan« (Thomas Maretich), g. 1726. biran je za dekana »prior decanus 
Joannis Kurill«. 

16) Godine 1732. morao je gradski magistrat na traženje posebnog kraljevskog iza- 
slanika dati točne podatke o svom poslovanju. Među ostalim bilo je zapitano: »Qvalis 
ordo circa Oeconomiam Civicam in rebus Communitatis teneatur et exerceatur? qualiter 
item ejusmodi oeconomia civica in melius institui? Proventusave augeri possint?« Na ovo 
je pitanje odgovorio gradski magistrat: »Circa Oeconomiam Civitatis hic ordo observatur, 
avod Spanus cum. folnogiis, singulis diebus Dominicis debeant Coram Domino Judice, et ' 
Magistratualibus constitui, peractae Hebdomadalis Oeconomiae seriem refferre, et de 
alterius subsegvendae septimanae necessitatibus Resolutionem, et dispositionem Magi- 
stratus praestolari«. (Prot. 1757.—1758. str. 175. i 179.). 

17) Cit. Proth. rest. 1743.—1834. na str. 66.: ».... et communibus omnium votis decisa 
est, ut nimirum id Decanale officium ab officio Iudicatus separetur, et alteri confe- 
ratur, cum aliunde ex praedicta conjunctione Civitas nullum emolumentum sentiret, 
hactenus enim existentes Judices et simul Decani Salarium Decanale percipiebant.. .« 

Cit. Proth. na str. 68.: »Cum autem officium Decanale ab offo Judicatus modo avio 
divisum et sejunctum sit, adeog(ve) alteri Magistratuali personae conferendum veniat...« 

1751.), Adam Ballogh (g. 1752.) i Franjo Hadrović (g. 1753.—1754.—1757.). 
Godine 1758. izabran je prigodom restauracije magistrata 15, travnja za 
$radskog dekana ponovno Franjo Hadrović, ali mu nije određena plaća. 
jer je Kraljevska komora!) međutim odredila, da se gradskom dekanu 
za vršenje službe nema više isplaćivati nikakva nagrada. Obzirom na to 
Sradski je magistrat u svom izvještaju o restauraciji od 5. svibnja iste 
godine umolio navedenu Komoru, da se iznimno gradskom dekanu odobri 
plaća.") 

Izgleda, da je ovo izvješće bilo za službu dekana otsudno, jer je 
Kraljevska komora već 13, kolovoza iste godine odgovorila, da je dekan 
dužan o svom poslovanju polagati račun, pa da službu dekana prema 
tome ne mogu vršiti senatori, nego se ona u buduće imade popunjavati 
iz redova gradskih zastupnika.) : 

Poradi važnosti čitavog otpisa Kraljevske komore sazvana je naro- 
čita sjednica Magistrata i zastupnika 12. listopada iste godine, na kojoj 
je zaključeno, da se podnese komori posebno obrazloženje o svim pita- 
njima dodirnutim navedenim otpisom. Među ostalim zatraženo je, da se 
dekan oslobodi od dužnosti polaganja računa, jer je njegova služba ta- 
kva, da ne iziskuje polaganje računa. Račune o gradskom gospodarstvu 
imade naprotiv polagati gradski špan."!) Ovo je stanovište uostalom za- 


18) Kraljica Marija Terezija osnovala je g. 1757. za Hrvatsku posebno Ravnateljstvo 
Kraljevske komore ugarske, kojemu su bili slobodni kraljevski gradovi u svemu podvrg- 
nuti. (Klaić: Zagreb, 1910.—1913., str. 43). : 

1%) U tom izvještaju je doslovce navedeno: »ut avi onerosam Admodum Oeconomiae 
Domesticae Curam gerere ac incumbente sibi munio obligaretur, salario humillime de 
genu Supplicantes...« (Proth. Actorum Magistratus lib. Reg. Civ. Mont. Grec., Zagr. 
1757.—1758.). 

%) Cit. otpisom Kraljevske komore od 138. VIII. 1758. određeno je pod toč. 5, slije- 
deće: »Ut officium Decani, velut dandis Rationibus obnoxium, ad electam Communitatem 
trensferatur, et Franciscus Hadrovich una cum Civitatis Spano ad dandas pro prae- 
terito de Robotis, &t Frumento Rationes stringatur. (Cit. Proth. na str. 86.). Ova je od- 
redba u ostalom saglasna sa odredbom od 22. kolovoza 1755., kojom je izdan naputak 
za restauraciju magistrata. Godine 1758. čitani su propisi, kojih se magistrat prigodom 
restauracije imao držati, pa je među ostalim istaknuto i ovo: »Praeterea officia rationibus 
dandis obnoxia nullatenus Magistratualibus, aut Tribunis Plebis, verum Electae Commu- 
nitatis Commembris conferantur; aqvae occassione“ assumendorum officiorum, pro Secu- 
ritate publica Cassae Cautionem praestare tenebuntur. . .« (Proth. 1757. i 1758. na str. 163). 

*1) 5. Decanus Civitatis Sive Magister Civium hactenus semper de gremio Magrus 
nullis omnino Rationibus subjectus fuerit: avia vi officii nihil praeter inspectionem, qva- 
liter_ oeconomia Civitatis administretur? haberet, neqve se ad ullam perceptionem aut 
Errogationem imitteret, ac idcirco munere Perceptionis, et Errogaiionis penes Perćepto- 
rem, et Camerarium Relicto, ac de his onere reddendarum rationum eosdem manente, 
cum nullibi in hoc Regno de Robotta, verum dumtaxat naturalibus Rationes dari soleant. 
non videmus modđum exigendarum a moderno Decano F. H. de Robotta Rationum ; 

uzeo magistrat i u naputku, koji je godine 1722. izdan za poslovanje 
dekana, jer je u točci 5. ovog naputka naročito naglašeno, da će svakog 
tjedna špan i folnogiji gradskom dekanu podnositi račune o svom poslo- 
vanju, a on će te račune ispitati i predlagati samom Magistratu,??) 

Kako i ovaj podnesak nije donio željeni rezultat, to je magistrat pri- 
sodom svoje restauracije naredne 1758. godine sa gradskim zastupnicima 
odlučio postaviti dekana temeljem priznatih prastarih privilegija i odo- 
brenih statuta iz redova senatora uz plaću, a bez dužnosti polaganja 
računa, Te godine izabran je dekanom Stjepan Zarecki,??) ; 


cujus tota penes Spanum  dispositio, ipsum vero non nisi inspectic; qvod semper 
uni Magistralium delata fuerit inde accidit, ut Spanus tanto magis in accuratione 
officii, authoritate superioris contineautr, hocqv(e) Munus, nullum alioqvin Sepa- 
ratum  Salarium habens, uni de Megistratu deferebatur illa ex considđeratione, ut 
Statum Oeconomiae Civitatis Magistratuales omnes sensim condiscant, ac per hoc se 
amplioribus muniis dignos, ec corrigendorum per Subalternos Oeconomos admitti va- 
lentium Errorum Capaces reddant. Qvod Munus eominus gravate a se magistratuales 
auferri sustinebunt, qavod ut praemissum est, nullam utilitatem sibi alligatam habeat; inte- 
rim ablato eodem a Megistratu eveniet, ut nullus Magistratualium Statum Eoconomiae sibi 
cognitum habeat. Successiveqve nullus adsit, qui ratiotinacionibus errores et defectus 
opponere sciat; adeogve ipsa Oeconomia pro arbitrio  Ratioemantium instituatur, si 
etiam in pejus lapsa fuerit, non habitura Censorem, qvi ipsam corrigat. Qvapropter 
Ex. Consilium Munus hoc juxta antiqvissimam Consuetudinem semper penes Magi- 
stratules existens ex praemissis Rationibus ultra relinavend. gratiose censuerit, dig- 
netur id etiam gratiose admittere, ut Exemplo aliorum Civitatum idem Decanus, seu 
Magister Civium Salario provideatur, ut tanto majorem Stimulum im vigilantia Oeco- 
nomiae publicae habeat«. (Cit. Proth. str. 91). 

*?) Vidi opasku 13. 

?3) Proth. Actorum Mag. lib. Reg. Civ. Montisgraecensis Zagr. inchoatum 1757.—1758. 
str. 273: »Pro qvorum Primo Decanatu, seu Consulatu ex vetustissima Civitatis Consve- 
tudine, Censtitutionibusave et Privilegiis authoritate Regia Confirmatis Supremam oeco- 
nomiae Civitatis Inspectionem, Administrationem et Regulationem sibi alligatam ha- 
bente: qvantumvis nonnulli ex Communitate hoc Munus in Communitatem transferendum 
contenderint, illo ex fundamento, qvia vi gratiosorum Excelsae Camerae Rescriptorum 
idem offum oneri dandarum rationum  Subjici debere Censebatur; Nihilominus qvia 
Consules, seu Decani, se ad nullam Proventuum Perceptionem, aut Erogationem (desti- 
natis ad id Camerario, et Perceptore) hactenus imisissent imiterentave, eidem obnoxii 
non fuissent, utpote puram Directionem Subalternorum .oeconomiae Spani videlicet, et 
Folnogiorum habentes, taliumave Relationes de impensis Laboratoribus  excipientes, 
ideogue fundamentum illud; ex qvo Rattionibus dandis hoc Munere fungentes subjici 
deberent, cesset: Decanus porro, seu Consulatus, uti praemissum est, vi Constitutionum, 
et Privilegiorum Civitatis vigore 126. 1716. Anni Ar. diaetaliter Clementissime Confir- 
matorum in Magistratu semper mansisset, isdem Constitutionibus, et Privilegiis sanior 
Pars insistendum judicabat; Cujus opinione et voto pro eodem officio ex Magistratualibus 
candidati sunt: 

Adamus Ballogh 
Nicolaus Cheh aliter Babochai 
Stefanus Zareczki 

Godina je 1759, još značajnija za službu dekana. Kada se te godine 
pristupilo izboru dekana, izabrani dekan Stjepan Zarecki nije htio pre- 
uzeti ovu službu sa dužnošću, da mora položiti račune, pa uslijed toga 
nije htio ni običajnu prisegu položiti“) To je potaklo magistrat zagre- 
bački, da podnese kraljici izravno molbu, da se spomenuta odluka kra- 
ljevske komore od godine 1757. kao neprovediva dokine. U svom podnesku 
ističe magistrat, da služba gradskog dekana, koji se u drugim gradovima 
naziva gradskim konzulom, postoji već od pamtivijeka kao sastavni dio 
unutarnjeg magistrata zagrebačkog. U davno prošlim vremenima bila je 
dekanu povjerena ne samo uprava čitave gradske ekonomije, nego i ubi- 
ranje prihoda i raspolaganje sa ušlim prihodima. (!) Ove potonje duž- 
nosti su kasnije prešle na gradske poreznike (perceptore),") tako da u 


F avibus electus Dominus Stefanus Zareczki, qva priores Decani conditione abqve vide- 
licet dandarum Rationum obligatione, eaqve per expressum addita cum Praecautione, ut 
cum munus hoc admodum onerosum sit nullum autem Stipendium sibi assignatum ha- 
beat, de eo Magistratus, et Communitas prospiciat, ut tale pro se etiam resolvatur, idem 
officium suscepit. . .« 

2) Cit. Proth. rest. 1743.—1834. str. 122. 

*5) Među najstarije službe gradske ubrajaju se svakako i perceptori. Oni se spo- 
minju već u najstarije vrijeme, te su za njih u Statutu ođ 1609. god, predviđene posebne 
odredbe. Uz ove odredbe dobivali su oni često posebne upute za svoju službu. Tako je 
godine 1639. prigodom restauracije magistrata određeno, da imadu četvrtgodišnje polagati 
račune (»qui ex decreto uniuersae Communitatis singulis anni quartalibus, D(omi)nis Sena- 
toribus de acceptis et erogatis ad reddendas rationes erunt obligati«) (Proth. rest. 
1616.—1742. list 147.). 

Najznačajniji je ipak naputak, koji je perceptorima dan godine 1730. po zaključku 
od 3. veljače. Ovim naputkom, koji je pisan hrvatskim jezikom, obuhvaćeno je iscrpljivo 
čitavo poslovanje perceptora, pa je uslijed toga taj naputak od posebne važnosti za 
proučavanje tadašnjih prilika grada Zagreba. Ovaj je naputak u cijelosti unijet u za- 
pisnik restauracije magistrata za tu godinu (Proth. rest. 1616.—1742. list 530), ali postoji 
i original potpisan po gradskom notaru Ivanu Bužanu ml., datiran sa 24. ožujkom 1730., 
koji se čuva u Arhivu grada Zagreba. Ovaj naputak glasi: 


Instructio, 


Polagh kotere plemenitoga Varassa Zagrebachkoga, Perceptori imaju sze ravnati. 

Naypervich Perceptori vu prieini szvoie chasil, budi znovich posztavlieni, budi 
potvergijeni imaju vsza, tak vino kak sitek osztala na Inventeranije szliesajucha (ter 
naivise, ako sze Perceptori znovich posztave) iz zrokov od zdol podpiszanih polegh Inven- 
tatiae pred szvojemi antecessori po G-nu Kapitanu y jos zjednom zmed Plemenitog Magi- 
stratusa vuchinieni, y pođpiszany y ne drugach krukam szvojim budi prieli. 

Secundo: Obdersavati imaju, da na dohotke censusse y osztale proventusse tak 
vu varassu kak y zvan varassa na Iurisdictii vendar varaszkoj marlivu szkerb budu 
nosili, kerchmi vszaki tieđen ienkrat vizitujuch y vose na kerchmah, buđuchi zname- 
nujuch, da pod rachun iedni vosi, drugi dvi nebisze szkerchmarili: Ter tem nachinom gore 
rechene dohotke Censusse. proventusse, ali pak kakove Contributie marlivo incasserati, 
illiti szkup szpravliati; plachati. pako nehteiuche zagoda Magistratussa obznaniti. 

času podnašanja molbe vrši gradski dekan samo razdiobu rada gradskih 
kmetova, a nije ovlašten na nikakova primanja, niti u novcu niti u naravi. 
Ako dakle dekan ništa ne prima, niti što izdaje, ne može mu se nametnuti 


Tertio: Niti vina, niti sitka niti penesz niti drugoga mnichesza presz vszebnine 
Plemenitoga Magistratussa, po G-nu Notariussu illiti Mszti namesztniku, znaniem i do- 
puscheniem Plemenitoga Magistratussa podpiszane Comissie, nikomu nimaju dati, a potlam 
takova errogatia na rachun nebude sze priela. 

Quarto: Na piacze po szobodnih, y szeimenih vremenah, marlivu szkerb imaju 
nosziti ter od meszta, tak od onakovih dugovanij kotera sze na mesztu terse, ali sze pro- 
dadu ali ne, kakoti y od onih koia sze po piaczi szimo tamo nosze, pod navadu drugih 
piaczof, y szeimenih meszt polagh vrednoszti imaiu pobirati. Sz kotereh proventussev 
nikomu nistar (Zvan kak je doli dopuscheno) nemaju dati. 

Quinto: Ako bi Perceptori videli kakovu plemenitoga varassa kvarov, ali drugu 
potribochu, buđuch da plemeniti Magistratus vszaki tieđen naimenye dva puta conseduje, 
dusni sze budu pri Plemenitomu Magistratussu najaviti j takovu potribochu na pervo 
dati, zatim pako zverhu potrebnoga popraviliania Comissiu vuzeti. Polagh koteri, akobi 
potrebno kay kupiti kakotie Sindol, chavli y osztala tem szpodobna (dusni budu vu 
pervom Megistratusskom szhodischu za takovo kuplenio dugovanie povedati y vuchiniti 
prevideti, da pache zerad szegurnoszti szvoje zverhu toga recognitiu magistratusku vuzeti, 
potlam pako ni szamo ono kay szu kupili, nego kuliko kam szu deli, illiti na kai potros- 
sili specifice vu rachune szvoje posztaviti. 

Sexto. Zvan povekseh officzirov y drugeh od zdola napiszaneh, kakoti G-nu 
szuczu vszaki mali szeniem (rachunajuchi takai Margetinje) polagh navađe jeden dukat, 
na kralievszki pako szeniem tri dukate. G-nu Kapitanu ravno tak vszaki szeniem (zvan 
kralievoga) jeden dukat, na kralievo pak navadni obed, drugoi pakoi vu Magistratussu 
buduchoi G-di (Zvan akobi koteri novi Senatori bili) vszakomu kakoti takaj Fiscussu, 
drugomu Harmiczaru, Maltaru, dvem perceptorom, y onem koteri dimniakeh grade 
navadne grosse i pinti vina. Zatem Pressarom polagh zamuika deputatum nyhov. Lu- , 
garom ravno tak trem vszakomu po grosse tri, Straschanom vszaki szenlem gda szu na 
&ztrasi grossi pet, kakoti takai G-nu kapitanu za vuzem pintov oszem. Drugomu nikomu 
nikakovi regalof nimaju dati, nego vu vszem osztalom polagh komissy imajusze ravnati. 

Septimo: Na obede chez Letto davati navadne, nemaju vech nego na Tellovu 
for. pet, na kralievu for. pet, na Prachanszki obeđd grossi dvanaiszt y pol, kakoti takaj 
pri zapuniavanim vim vsaku jusinu nego grosse pet potrossiti, ar vu rachun veksi 
potrossek ne budeszi priel. Ako pako zvan teh obedov y potroskov, budi vu kakoveh 
pravdah ali Exmissiah. na kakovi obed Perceptori bi imali trositi, takov potrossek, illiti 
za recheni oszebuini obed pokuplena dugovasnya imajuszi Perceptori specifice zanotu- 
vati, y vu pervom Magistratskom sztolu, ni szamo representirati, nego za szegurnoszt 
rachunov szvojih dati szi podpiszati y approbuvati. 

Octavo: Tak od onih kotera polegh rechenoga Inventara, na pochetku szvoje 
chazti, kako y chez czello Letto, kojum god prilikum, y nachinom Perceptori k rukam 
szvojim prima: 15 dana pred Blasevom imaju sze tersziti rachum dati, posztavivsi vu ra- 
chune szvoje vsza Specifice, y kay je odkud, ali polegh, ali zvan inventara prieto y kay je 
kom, y polagh kakve Comissie dano, ter to ni szamo vu rachune posztaviti, nego zadovolno 
na kuliko obchinzki niszu znana takai probuvati. 

Nono: Ako kotera zmed proventussa kakvoga god varaszkoga po perceptoreh 
prietoga vu Naturi bi osztalo, dusni budu perceplori polegh rachunov szvoieh, Introitussa 
y Exitussa vu rachuni szvoji specifice kuliko chesza vu naturi osztaie posztaviti, da 

dužnost polaganja računa. Do sada bila je uobičajena praksa, da dekan 
položi prisegu na svoju službu. Ova je prisega bila do sada uvijek do- 
voljna mjera za ispravno vršenje službe dekana. Osim toga je služba 
dekana do toga časa bila uvijek plaćena, dok se nakon spomenute naredbe 
imade besplatno vršiti, Pošto je ove godine izabrani dekan Zarecki otklonio 
prihvat službe pod uslovom, da mora o svom radu polagati račun i uz to 
besplatno raditi, to je magistrat zagrebački mimo naloga na svoju ruku 
odredio, da izabrani dekan, koji je i protekle godine tu službu vršio, položi 
na svoj dosadašnji rad prisegu i da do daljnje odredbe kraljice ne treba 
polagati račun. U spomenutom podnesku moli magistrat, da bi se ovaj 
njegov postupak naknadno odobrio. Molbu je podnio kraljici sam gradski 
sudac ali bez uspjeha, jer je na ovu molbu Kraljevska komora odgovorila 
otpisom od 27. srpnja iste godine, u kojem je naročito naglašeno, da se 
i zagrebački magistrat imade držati općih propisa o restauraciji gradskih 
magistrata. U pogledu gradskog dekana je izrično određeno, da se on 
imade birati među gradskim zastupnicima i da je dužan polagati račun 
o svom poslovanju, ali da može polagati i običajnu prisegu. 

Uslijed toga je prigodom restauracije magistrata za slijedeću godinu 
(1760.) zaključeno, da se služba gradskog dekana saobrazi sa službom 
»magistra civium« ostalih gradova i da se ta služba popuni iz redova 
senatora, Za »magistra civium« izabran je te godine senator Josip Done- 
ković, Time se htjelo izbjeći, da se služba dekana prenese na gradske 
zastupnike, ali ni to nije uspjelo, jer se godine 1762. bira dekan (»decanus 
seu Magister civium«) iz redova zastupnika. Izabran je Mihovil Brezo- 
vački, ali je otklonio, da preuzme tu službu bez plaće, a uz uvjet, da 
polaže račun o svom radu, Tako je ove godine ostao magistrat bez dekana. 

Godine 1762. izabran je za dekana Josip Hohnemer bez prije običajne 
prisege i plaće. Godine 1763. izabran je ponovno Hohnemer, ali ove godine 
uz prisegu i plaću (»cum salario per Excelsam Cameram eidem resoluto 
Flor. 50,.—«), iz čega izlazi, da je Kraljevska komora usvojila stanovište 
magistrata izloženo u podnesku od g. 1759. ili barem djelomično. Isti je 
obnašao čast dekana i godine 1764., kada uopće nije bilo protukandidata 
za tu službu. Dekan se sada naziva pretežno konzulom. Za godinu 1765. 


volagh takovih rachunov pri drugoi inventatii, proresignatii, illiti premenianiu varaszkih 
officerov navadnom, Inventatori budusze znali ravnati. 

Decimo: Vu Restauratii navadnci o Biasevom pervi Perceptlori ali sze potverde, 
ali ne moraju bitti pri novo Inventatii, isz szroka da sze szposzna pred njimi jeli tuliko 
naideno, kuliko szu oni vu rachune na Inveniar poszlavili, y akosze znaide, ter _mosze 
biti Perceptori premienieni budu, da polegh vuchiniene chaszti resignatiae, namesztnikom 
svojem takay Inventar podpiszan resignuju. Osztala pako kotera ovde niszu zapiszana 
osztavlaju sze na vszakeh Perceplorov vriednoszt, razom y chlovechtvo, na pervo y pred 
ochima priszegu szvoju szvornu priete chaszti imajucheh«, 

manjkaju podaci, dok je u godini 1766, vršio službu gradskog konzula Ivan 
Gregorić, 

Interesantno je spomenuti, da je godine 1759, izabrani dekan Zarecki, 
koji je tu službu otklonio, bio gradski senator, dok se narednih godina 
bira dekan između jurata, jer je prenešen na »vanjski magistrat« (»ofHficio 
Decanali e Magl(istrat)u interiori ad Comunitatem transeunte.,.«), Od 
godine 1764. naziva se dekan gradskim konzulom, te ovu službu obnašaju 
ponovno gradski senatori, što znači, da je promjenom imena prebačena 
opet u unutrašnji magistrat. Gradski se konzul u savremenim izvorima 
naziva i »Burgermeister«, pa je preteča časti kasnijeg načelnika, a sada 
predsjednika. Uz konzula bira se opet redovno i špan, U djelokrug grad- 
skog konzula spadala je isprva uprava gradskog gospodarstva (ekonomija). 


Godine 1766. obnašao je čast gradskog konzula Ivan Gregorić, koji 
je i naredne godine u tom svojstvu potvrđen, dok je godine 1768, izabran 
za gradskog konzula Juraj Škalja (Skalija), a godine 1769, Mihovil 
Brezovački. 

Godine 1770. odlučio. je zagrebački magistrat, da ponovno bira grad- 
skog dekana, Prema naredbi kraljice od 29. listopada 1760. birao se dekan 
iz redova gradskih zastupnika (»ex ellecta Communitate«), pa je tom 
zgodom izabran Josip Ladešić, kojemu je povjeren nadzor nad gradskom 
ekonomijom (»cui inspectio Oeconomie Cittis competeret...«) i određena 
plaća od 50 for. 


Iste godine birao se i gradski konzul, tako da je ove godine imao grad 
kako dekana tako i konzula. Izabran je ponovno Mihovil Brezovački. 
Služba konzula je ove godine besplatna. ' 

Naredne godine izabran je gradskim konzulom Štefan Zarecki, dok 
je za dekana ponovno izabran Josip Ladešić. I ove godine nije konzulu 
određena plaća (»absque Salario«). Dekanu je naprotiv određena plaća. 
od 50 for, 


Ovako se sve do godine 1790. birao svake godine kako gradski konzul, 
tako i gradski dekan. 


Početkom svibnja godine 1790, održana je pod predsjedanjem posebno 
izaslanog kraljevskog izaslanika sjednica Magistrata zagrebačkog, kojoj 
su prisustvovali gradski sudac Nikola Babočaj, konzul Juraj Igerčić, ka- 
petan Franjo Sanas, senatori Josip Špišić, I&gnjac Herbega, Nikola Šoštarić 
i Pavao Hajnal, dok su od gradskih zastupnika prisustvovali toj sjednici 
Josip Drašković, Nikola Huzjak, Ivan Franković, Franjo Kantili, Stjepan 
Čegetek, Simon Kuštreba i drugi. Ova se sjednica držala 3. i 4. svibnja. 
Među mnogobrojnim vrlo važnim odlukama zaključeno je i to, da se u 
buduće više ne bira gradski dekan, nego da se poslovi dekana prenesu na 

posebni gospodarski odbor (»Deputatio oeconomica«), koji će svaki tjedan 
pod predsjedanjem gradskog konzula održavati svoje redovne sastanke, 

Ovakav odbor nije u ostalom ništa nova, jer su gospodarska pitanja 
riješavali već oko 1784, godine zajednički gradski konzul, gradski odvjetnik, 
blagajnik (»camerarius«) *), notar i dekan, 


O svojim sjednicama imao je odbor voditi poseban zapisnik, te strogo 
voditi pasku, da se svi zaključci točno izvršuju. Iz sačuvanih zapisnika 
razabire se, da je taj odbor dosta redovito svoje sjednice održavao. Sjed- 
nicama su redovno uz gradskog konzula prisustvovali i gradski sudac, 
kapetan, odvjetnik, bilježnik i 2—4 senatora. Taj je odbor odlučivao o 
svim poslovima gradske ekonomije, o rasporedu rada kmetova, kao što su 
se odobravali i potrebni izdaci. Tako je ovaj odbor za uvijek pokopao 
službu gradskog dekana, za koju se toliko stoljeća vodila ogorčena borba. 
Jedno je lice — gradskog dekana — u upravi gradskog gospodarstva za- 
mijenio odbor sastavljen od pretstavnika magistrata i gradskih zastupnika, 

. koji prema tome imade sve osobine današnjih odbora gradskog vijeća. 

Posljednji izabrani gradski dekan bio je gradski zastupnik Ivan pl. 

Franković. 





2) »Camerarius« pojavljuje se po prvi puta oko godine 1754. Njemu je bio povjeren 
dio poslova, koje su do tada obavljali perceptori, tako da su se ove dvije službe među- 
sobno nadopunjavale, kako se iz zaključka od 1790., toč, 6., može zaključiti. (»Inductum 
ordinum circa Rationes et cassas sequaciter et mutuam inter Perceptorem et Camme- 
rarium Cittis Controleriam porro aquogque manere«). Iz službe perceptora razvila se ka- 
snije porezna (štibrena) blagajna, današnji porezni ured, a iz službe »cameraria« gradska 
»pjeneznica« današnja Gradska blagajna. 

